ВЕЋУ ЗА МУЛТИДИСЦИПЛИНАРНЕ СТУДИЈЕ

УНИВЕРЗИТЕТА У БЕОГРАДУ

ПРИЈАВА ТЕМЕ ЗА ИЗРАДУ МАСТЕР РАДА

              Обраћам се Већу за мултидисциплинарне студије Универзитета у Београду са молбом да ми се, као студенту академских мастер студија:
ТЕРОРИЗАМ, ОРГАНИЗОВАНИ КРИМИНАЛ И БЕЗБЕДНОСТ

Одобри израда мастер рада.

Наслов тезе:

Врсте тероризма који егзистирају у савременом свету у првој деценији XXI века

Научни циљ предложене тезе

Крајем XX и почетком XXI века проблем тероризма у светским, регионалним и националним оквирима је постао посебно значајан и актуелан. Промењена геополитичка и геостратегијска ситуација; распад СССР-а; Варшавског уговора; униполарна хегемонија САД и мултиполарност Русије, Кине, Индије, Јапана, Немачке, Европске Уније; биполарна и постбиполарна подела света и други чиниоци; утицали су и на пораст тероризма и терористичких акција. У тим, новим, битно промењеним условима, светска заједница, државе, државни савези, се све учесталије сусрећу са проблемом  који  угрожава мир и уставноправни поредак. Посебно су опасни нови облици терористичких претњи. 
Основна сврха овог рада је пре свега научна дескрипција предмета истраживања. Циљ рада  нужно намеће  потребу  класификације и бар делимичног научног објашњења, као и да се научним методама утврде и одређени научни закључци.  
Предмет рада:

О тероризму као  процесу  који се остварује у одређеним условима и на одређеном простору, у постојећем научно-теоријском фонду постоји мноштво исказа, ставова, судова, закључака, али и поред тога, још увек није прихваћена једна општеприменљива дефиниција тероризма сагласно одређеним правилима научног дефинисања.
Наведени проблем нас усмерава ка одређењу једног дела садржаја предмета овог научног истраживања којим треба  да сазнамо и дефинишемо тероризам као појаву и реалитет односно његове битне одредбе сагласно правилима научног дефинисања.На основу различитих критеријума утврђиваће се различите врсте тероризма а потом и њихова присутност у савременом свету.
У том контексту, у раду је нужно истражити различита научно-теоријска одређења тероризма, различите теоријске и методолошке приступе, утврдити степен сагласности и несагласности при научном истраживању и дефинисању тероризма.
Методе рада:

За потребе овог рада основна метода коју ћу користити је компаративна метода. На основу ове методе моћи ћу да на најбољи начин изучим различите врсте тероризма и кроз тумачење многих аутора који су се бавили овом темом сагледам  суштину тероризма као појаве. Упоредном анализом различитих извора, а пре свега научних радова на ову тему, извешћу истраживање које ће ми помоћи да дефинишем тероризам, односно његове битне одредбе сагласно правилима научног дефинисања, а потом и врсте савременог тероризма. 
Структура (по поглављима):

Увод – Апстракт задатка рада са формулисањем основних хипотеза као и са освртом на теоријске основе.
Прво поглавље – Тероризам као  политичка појава, процес и систем у настајању
Друго поглавље – дефиниције и класификације тероризма

Треће поглавље – врсте тероризма у првој деценији XXI века

Четврто поглавље - закључна разматрања.

Својим потписом гарантујем да ћу се у току студија, а нарочито у току израде мастер рада, у потпуности уздржати од плагирања, односно копирања туђих идеја и њиховог презентовања као сопствених, без одговарајућег признавања ауторства.

Разумем да копирање туђих идеја може бити извршено из књига и часописа и података који могу бити представљени у табелама, дијаграмима, дизајну, плановима, фотографијама, филму, музици, формулама, вебсајтовима, компјутерским програмима и на други начин. Јасно ми је да плагијат такође укључује и представљање, употребу и дистрибуирање рада предавача или других студената као сопствених.
Свестан сам да намерним присвајањем идеја других и приказивањем као сопствених чиним повреде Закона о ауторском и сродним правима, као и других закона и одговарајућих аката Универзитета у Београду.

У Београду, март 2012. године
Миломир Главоњић
